ร้านอยู่แถวสนามบิน ทางเข้าร้านมีหลายทางเลย เป็นร้านอาหารไทยที่มีคนเยอะมาก ทั้งเด็ก ผู้ใหญ่ วัยรุ่น มาเป็นครอบครัว เมนูที่ร้านก็เป็นอาหารไทยมีต้ม ผัด แกง ทอด ยำ ราคาก็กลางๆไม่แพง ถือว่าเหมาะสมกับปริมาณ คุณภาพและรสชาติของอาหาร เมนูที่ชอบคือยำผักบุ้งกรอบกับห่อหมกทะเลมะพร้าว น้ำยำอร่อย เปรี้ยวหวานพอดีทานกับผักบุ้งกรอบๆอร่อยมาก ห่อหมกทะเลคือเครื่องแน่นดีมากไม่หวงเครื่องกุ้ง หอย ปลา มาเต็ม รสชาติกำลังดีเลยทานแล้วไม่เลี่ยน